ΓΡΑΠΤΗ ΕΡΩΤΗΣΗ P-0920/02

υποβολή: Monica Frassoni (Verts/ALE) προς την Επιτροπή

(26 Μαρτίου 2002)

Θέμα: Υποβολή των εμπορικών συμφωνιών σε αξιολογήσεις των επιπτώσεων στην αειφορία (SIAs)

Κατά την τελευταία συνάντησή του στις 11 Μαρτίου 2002, το Συμβούλιο Γενικών Υποθέσεων ενέκρινε τα ακόλουθα συμπεράσματα:

όλες οι νέες εμπορικές προτάσεις θαποβάλλονται σε αξιολογήσεις των επιπτώσεων στην αειφορία, όπως συμφωνήθηκε πέρυσι στο πλαίσιο της στρατηγικής της ΕΕ για την αειφόρο ανάπτυξη. Οι αξιολογήσεις αυτές θα διενεργούνται από εξωτερικούς εμπειρογνώμονες και θα δημοσιεύονται. Το 2002, ένα 10 % περίπου του διαθέσιμου προϋπολογισμού της Διεύθυνσης Εμπορίου της ΕΕ θα δαπανηθεί για τη διενέργεια αξιολογήσεων των επιπτώσεων στην αειφορία.

Θα ήταν λογικό οι αξιολογήσεις αυτές να διενεργούνται σε τακτική (πολυετή) βάση και να περιλαμβάνουν όλες τις πτυχές της αειφορίας, συμπεριλαμβανομένης της πτυχής του φύλου, ώστε να καταστεί δυνατή η επανεξέταση και, ενδεχομένως, η μεταρρύθμιση των αρνητικών επιπτώσεων των εμπορικών συμφωνιών, η οποία θα αποφασίζεται στο πλαίσιο των συνεδριάσεων της Μεικτής Επιτροπής και του Κοινού Συμβουλίου.

Με ποιο τρόπο προτίθεται η Επιτροπή να διασφαλίσει ότι το συμπέρασμα αυτό θα εφαρμοστεί στην περίπτωση τηςπό διαπραγμάτευση συμφωνίας μεταξύ ΕΕ και Χιλής· Σκοπεύει η Επιτροπή να αναστείλει τις διαπραγματεύσεις μεταξύ ΕΕ και Χιλής, έως ότου να διενεργηθεί η προαναφερθείσα αξιολόγηση·

Σκοπεύει η Επιτροπή να δημοσιεύσει τις αξιολογήσεις των επιπτώσεων της συμφωνίας ΕΕ — Χιλής και των επικείμενων συμφωνιών στην αειφορία· Με ποιο τρόπο θα ενημερώνονται οι βουλευτές του ΕΚ σχετικά με τα αποτελέσματα των εν λόγω αξιολογήσεων·

Απάντηση του κ. Lamy εξ ονόματος της Επιτροπής

(23 Απριλίου 2002)

Όσον αφορά τις αξιολογήσεις των επιπτώσεων στη βιώσιμη ανάπτυξη (EIDD), η Επιτροπή επιθυμεί ναπογραμμίσει ότι το μεθοδολογικό πλαίσιο που ορίστηκε γενικά το 1999 και με μεγαλύτερη λεπτομέρεια πρόσφατα, ύστερα από μια συμπληρωματική μελέτη, λαμβάνειπόψη ισότιμα τους τρεις πυλώνες της βιώσιμης ανάπτυξης (τις οικονομικές, κοινωνικές και περιβαλλοντικές πτυχές). Στον κοινωνικό τομέα, εξετάζεται, βέβαια, ο αντίκτυπος των συμφωνιών στην ανισότητα των φύλων.

Σήμερα, το πρόγραμμα που εγκαινίασε η Επιτροπή ανέρχεται σε 2 750 000πό τη μορφή πολυετών συμβάσεων-πλαισίων:

- μια σύμβαση-πλαίσιο ύψους 1 000 000πογράφηκε με μια κοινοπραξία που διευθύνεται από την IDPM Manchester στα τέλη του 2001· αυτή η σύμβαση-πλαίσιο αφορά την αξιολόγηση των επιπτώσεων στη βιώσιμη ανάπτυξη (EIDD) των διαπραγματεύσεων του παγκόσμιου οργανισμού εμπορίου (ΠΟΕ) (μέγιστη διάρκεια τέσσερα έτη)·

- μια σύμβαση-πλαίσιο ύψους 250 000πογράφηκε με μια κοινοπραξία που διευθύνεται από την Planistat το Μάρτιο του 2002· η σύμβαση αυτή πλαίσιο αφορά την EIDD των διαπραγματεύσεων της Union-Mercosur και της Union-CHILI (μέγιστη διάρκεια τέσσερα έτη)·

- μια πρόσκλησηποβολής προσφορών για μια σύμβαση-πλαίσιο ύψους ενός εκατομμυρίου που αφορά την EIDD των διαπραγματεύσεων που αφορούν τις συμφωνίες οικονομικής συνεργασίας (ΣΟΕΣ) με τις χώρες της Αφρικής, της Καραϊβικής και του Ειρηνικού (ΑΚΕ) ανακοινώθηκε πρόσφατα (μέγιστη διάρκεια πέντε έτη)·

- μια πρόσκλησηποβολής προσφορών για μια σύμβαση-πλαίσιο ύψους 500 000 σχετικά με την EIDD των τρεχουσών διαπραγματεύσεων με τις χώρες του Κόλπου, ανακοινώθηκε πρόσφατα (μέγιστη διάρκεια δύο έτη).

Όσον αφορά το ερώτημα που αφορά τις EIDD των συμφωνιώνπό διαπραγμάτευση και συγκεκριμένα με τη Χιλή, η Επιτροπή ενημερώνει τον κ. βουλευτή για τα ακόλουθα:

- οι τρέχουσες διαπραγματεύσεις με την Ένωση και τη Χιλή προχωρούν με ταχύ ρυθμό και το Συμβούλιο γενικώνποθέσεων ανάφερε στις 28 Ιανουαρίου 2002 ότι οι διαπραγματεύσεις αυτές αναμένεται να προχωρήσουν έτσι ώστε να είναι δυνατή η ολοκλήρωση των διαπραγματεύσεων κατά τη σύνοδο κορυφής της Μαδρίτης τον Μάιο του 2002·

- σύμβαση-πλαίσιο ύψους 250 000πογράφηκε στις 4 Μαρτίου 2002 με την εταιρεία Planistat για μια μελέτη του αντικτύπου στη βιωσιμότητα (SIA) των διαπραγματεύσεων Ένωσης-Mercosur και Ένωσης-Χιλής. Λαμβάνονταςπόψη την πρόοδο των διαπραγματεύσεων με τη Χιλή, οι σύμβουλοι θα επικεντρωθούν καταρχήν στην EIDD των διαπραγματεύσεων Ένωσης-Χιλής.

Η Επιτροπή ζήτησε από τους συμβούλους ναποβάλουν τα τελικά πορίσματα της μελέτης αυτής στα τέλη Ιουλίου 2002, κατά τρόπον ώστε εάν τα αποτελέσματα των διαπραγματεύσεωνποβληθούν στο Συμβούλιο και στο Κοινοβούλιο από την περίοδο αυτή, τα αποτελέσματα αυτά να είναι δυνατόν να συνοδευτούν από την EIDD.

- Μια από τις αρχές για την εφαρμογή των EIDD έγκειται στη διαφάνεια της διαδικασίας: όλα τα αποτελέσματα των μελετών που πραγματοποιήθηκαν από τους συμβούλους διατίθενται στην ιστοσελίδα της Επιτροπής: http://europa.eu.int/trade (σύντομα θα έχει ολοκληρωθεί η ενημέρωσή της) και στις ιστοσελίδες των συμβούλων (Institute for Development Policy and Management, Univerisity of Manchester, http://idpm.man.ac.uk/iasdu/index.html; Stockholm Environment Institute http://www.sei.se, ενώ η ιστοσελίδα για τη μελέτη Mercosur θα έχει δημιουργηθεί τον Απρίλιο/Μάιο 2002). Στο πλαίσιο αυτό, προβλέπεται η Επιτροπή να ενημερώσει το Κοινοβούλιο καθώς και το Συμβούλιο σχετικά με τα αποτελέσματα της μελέτης. Επιπλέον, θα διοργανωθούν σύντομα συναντήσεις με εκπροσώπους της κοινωνίας των πολιτών. Μια πρώτη συνάντηση αναμένεται να ολοκληρωθεί την εβδομάδα μεταξύ της 13 και 17ης Μαΐου 2002.